b'\n_START_ARTICLE_\nF\xc3\xa0brica Vigas\n_START_SECTION_\nDescripci\xc3\xb3\n_START_PARAGRAPH_\nEdifici industrial que s\'organitza a l\'entorn d\'un ampli pati rectangular, en quatre tramades d\'una sola planta que presenten tant a les fa\xc3\xa7anes exteriors com a les del pati, un seguit d\'obertures d\'arcs d\'estil mud\xc3\xa8ixar. Hi ha grans sales destinades a la fabricaci\xc3\xb3 i, en un dels costats trobem les oficines. El conjunt ha sofert modificacions, sobre tot a la part que d\xc3\xb3na al carrer Girona.\n_START_SECTION_\nHist\xc3\xb2ria\n_START_PARAGRAPH_\nAquesta ind\xc3\xbastria \xc3\xa9s continuadora de la f\xc3\xa0brica de Mart\xc3\xad Cama fundada l\'any 1887 amb importants connexions directes amb Fran\xc3\xa7a. Mart\xc3\xad Cama va ser president de la C\xc3\xa0mara eespa\xc3\xb1ola de Comercio a Par\xc3\xads a principis del segle XX. \xc3\x89s l\'autor d\'un projecte de tipus gremial per a la defensa dels interessos dels surers espanyols que s\'havia d\'anomenar "casa del corcho", per\xc3\xb2 que no es dugu\xc3\xa9 a terme.'